Previranja u Jemenu
Neki stručnjaci kažu da jemenska vlada preuveličava prijetnju od al-Qaide kako bi dobila veću pomoć
Jemen je jedan od najstarijih civilizacijskih centara koji je bio u sastavu niza antičkih kraljevstava koja su kontrolirala unosniu trgovinu začinima i mirodijama. U sedmom stoljeću islamski kalifi počeli su širiti svoju kontrolu i Sjeverni Jemen došao je pod kontrolu više imama pretežito šijita. Taj dio bio je pod kontrolom Otomanske Turske do 1918. godine. Kasnije, revolucionarne snage podržane od egipatskog predsjednika Gamela Abdula Nassera 1962. godine zbacile su s vlasti tadašnjeg Imama Badra, a potom je formirana Arapska Republika Jemen. Bivši Južni Jemen, poznat i kao Aden bio je pod kontrolom Britanije do sredine 19. stoljeća Aden je proglasio neovisnost 1967. i postao Narodna Demokratska Republika Jemen. Nešto kasnije, 1972. godine vlade dvije zemlje odobrile su ujedinjene do čega je došlo 1990. godine kada je proglašena Republika Jemen. Međutim, neprestano je dolazilo do sukoba unutar zemlje i 1994. godine izbio je građanski rat. Kako kaže dopisnik Glasa Amerike iz Kaira, Ed Yerenian, sukobi su sporadično izbijali i proteklih pet godina. Ed Yerenian dodaje da je Washington vrlo zabrinut zbog al-Qaide te ne želi raspad Jemena. No, nastavlja on, al-Qaida ne igra znatniju ulogu u tekućim sukobima u toj zemlji. Britanski novinar Ian Williams , dopisnik iz Ujedinjenih naroda u New Yorku, koji je nekoć radio u Jemenu, također vjeruje da je prijetnja od al-Qaide prenapuhana. On naglašava da je sukob s pobunjenicima Houtijima u svojoj prirodi plemenski. Unatoč tome, primjećuje bivši šef arapskog odjela Glasa Amerike Mohammed Ghuneim, američka podrška za sigurnost vladi u Saani i njenu borbu protiv al-Qaide iznosi više od 60 milijuna dolara. Ghuneim primjećuje da Saudijci igraju značajnu ulogu u oba dijela Jemena. U međuvremenu, Washington potiho podržava vladu u Saani. U posljednja dva tjedna vladine snage opremljena američkim oružjima izvele su dva velika napada na al-Qaidu na Arapskom poluotoku.